cometadata/datacite-titles-descriptions-related-identifiers huggingface dataset:
DOI: 10.14457/tu.the.2022.307
title: แผนธุรกิจอาหารสมุนไพร Erba Herbal Receipt of The Day

description: การบริโภคของอาหารเพื่อสุขภาพเป็นที่นิยมมากขึ้นเรื่อย ด้วยเทคโนโลยีที่มีการพัฒนาทั้งในด้านการวิจัยสร้างองค์ความรู้เกี่ยวกับการดูแลสุขภาพในรูปแบบต่าง ๆ และเทคโนโลยีด้านการสื่อสารที่กระจายความรู้เหล่านี้สู่ผู้บริโภค สร้างการตระหนักรู้และทางเลือกหลากหลายรูปแบบให้ผู้บริโภคเลือกวิธีที่เหมาะสมตามจุดประสงค์ในการดูแลสุขภาพของคน โดยเฉพาะหลังจากการระบาดของโรค Covid-19 ซึ่งสร้างการตระหนักรู้และความสำคัญต่อการดูแลสุขภาพ สมุนไพรเองก็เป็นหนึ่งในวัตถุดิบที่สามารถนำมาใช้เพื่อตอบโจทย์ด้านการดูแลสุขภาพ แต่ยังไม่เป็นที่แพร่หลายทั้งในด้านการใช้งานและความหลากหลาย จึงเป็นที่มาของการสร้างธุรกิจ Erba Herbal Receipt of The Day เพื่อนำสมุนไพรมาปรับให้ง่ายต่อการบริโภคในรูปแบบอาหารพร้อมทานที่สามารถ Customize เมนูได้หลากหลาย จากการศึกษากลุ่มเป้าหมายด้วยการสัมภาษณ์กับผู้บริโภคในวัยทำงานช่วงอายุ 22-40 ปี ทราบพฤติกรรมในการรับประทานอาหารเพื่อสุขภาพ ปัญหาที่พบในการหาหรือประกอบอาหารเอง และสิ่งที่สำคัญที่สุดซึ่งก็คือการเปิดกว้างต่อวิธีการรักษาสุขภาพแบบใหม่ ๆ ซึ่งการบริโภคสมุนไพรก็เป็นตัวเลือกที่น่าสนใจ ทำให้ได้มาซึ่งกลยุทธ์ในการดำเนินธุรกิจตั้งแต่กลยุทธ์การตลาด กลยุทธ์การดำเนินงาน กลยุทธ์ทางการเงิน เพื่อนำเสนออาหารที่ชูคุณสมบัติของสมุนไพรซึ่งยังไม่เป็นที่รู้จักนัก กลยุทธ์การตลาดของธุรกิจจะเน้นไปที่การสื่อสารสร้างความเข้าใจแก่ผู้บริโภคโดยการให้ความรู้พร้อมไปกับการนำเสนอสินค้าของธุรกิจ โดยการสื่อสารจะทำผ่านช่องทางออนไลน์โดยมี Facebook Page ของร้านเป็นสื่อหลักในการสื่อสารในรูปแบบการ์ตูนซึ่งจะมี Mascot Character เพื่อให้เกิดการจดจำที่ง่าย ในด้านกลยุทธ์การดำเนินงาน ทำเลที่ตั้งของ Erba จะอยู่ในที่ ๆ มีการเดินทางพลุกพล่านเป็นจุดเชื่อมต่อสำหรับการเดินทางอย่าง Metro Mall สวนจัตรุจักร ซึ่งง่ายต่อการเข้าถึงทั้งในส่วนของผู้บริโภค และตัวเจ้าของธุรกิจเองในการจัดส่งวัตถุดิบเข้าไปเพื่อดำเนินกิจการได้อย่างราบรื่น สำหรับกลยุทธ์การเงิน ผู้ศึกษาเลือกใช้แหล่งเงินทุนส่วนของเจ้าของเพียงอย่างเดียว โดยได้ประมาณการต้นทุนของเงินถัวเฉลี่ย (Weighted Average Cost of Capital : WACC) อยู่ที่ร้อยละ 15 และเมื่อทำการประเมินโครงสร้างการลงทุนด้วยเครื่องมือทางการเงินพบว่า แผนธุรกิจนี้มีมูลค่าปัจจุบันสุทธิ (Net Present Value : NPV) อยู่ที่ 5,897,763 บาท อัตราผลตอบแทนภายใน (Internal Rate of Return : IRR) อยู่ที่ ร้อยละ 122 และมีระยะเวลาคืนทุนอยู่ที่ 1 ปี 1 เดือน ซึ่งต่ำกว่าระยะเวลาคืนทุนเป้าหมายที่ 2 ปี ซึ่งผลสรุปจากการประเมินโครงสร้างการลงทุนของธุรกิจ Erba Herbal Receipt of The Day สร้างผลตอบแทนให้แก่ผู้ลงทุน จึงเป็นธุรกิจที่เหมาะสมแก่การลงทุน
DOI: 10.14457/tu.the.2022.308
title: แผนธุรกิจร้านกาแฟเพื่อสังคมผู้สูงอายุ Onzon Café & Garden (social enterprise café)

description: ในปัจจุบันประเทศไทยได้เข้าสู่สังคมผู้สูงอายุอย่างสมบูรณ์ (Complete-Aged Society) ซึ่งประชากรผู้สูงอายุในยุคนี้นั้นมีความต้องการทั้งด้านร่างกายและจิตใจไม่ต่างจากผู้คนวัยอื่น ๆ นั่นรวมถึงการมีอาชีพ มีสังคม และมีความเป็นอยู่ที่ดี แต่เนื่องจากวัยที่ร่วงโรยทำให้ประชาชนผู้สูงอายุหาอาชีพที่เหมาะสมได้ยาก อันทำให้ส่งผลกระทบต่อสภาพจิตใจที่อาจจะรู้สึกถูกลดทอนคุณค่า และรู้สึกไม่มีประสิทธิภาพเหมือนวัยหนุ่มสาว ซึ่งธุรกิจร้านกาแฟออนซอนคาเฟ่มองเห็นถึงโอกาสที่จะได้ช่วยเหลือสังคมผู้สูงอายุด้วยการเป็นธุรกิจที่เปิดกิจการขึ้นเพื่อมอบโอกาสทางด้านอาชีพให้แก่ผู้สูงอายุ ได้ทำงานที่เหมาะสมกับตนเอง และยังได้มีสังคมเพื่อนร่วมงาน ได้ทดลองทำอะไรใหม่ ๆ ร้านออนซอนคาเฟ่ซึ่งเป็นธุรกิจร้านกาแฟและเบเกอรีในจังหวัดบุรีรัมย์ ที่ให้บริการด้านการทำกิจกรรมต่าง ๆ ในร้านกาแฟ ซึ่งเป็นเสมือนชุมชนสังคม (Community) ให้ผู้คนทุกเพศทุกวัยได้มาใช้เวลาที่ร้านคาเฟ่แห่งนี้ เพื่อพักผ่อน และเพื่อใช้เวลาไปกับกิจกรรมด้านศิลปะ และหัตกรรมต่าง ๆ ที่สร้างสรรค์ โดยจากการสัมภาษณ์เชิงลึกกับกลุ่มตัวอย่างจำนวนหนึ่ง พบว่ายังมีช่องว่างทางธุรกิจสำหรับร้านคาเฟ่ในจังหวัดบุรีรัมย์ แม้ว่าจะมีการแข่งขันที่สูงก็ตาม นั่นคือเรื่องคุณภาพของกาแฟ ราคาเครื่องดื่มที่เหมาะสม บรรยากาศดี รวมถึงเทรนด์ในการออกไปเที่ยวตามคาเฟ่ต่าง ๆ และใช้เวลาอยู่ในคาเฟ่เหล่านั้นเสมือนกับการไปท่องเที่ยว ซึ่งร้านออนซอนคาเฟ่ได้ต่อยอดเรื่องของการใช้เวลาให้นานขึ้น และมีคุณค่ามากขึ้น ด้วยกิจกรรมต่าง ๆ ที่จะมีการจัดขึ้นอย่างสม่ำเสมอภายในร้าน ซึ่งเป็นทั้งกลยุทธ์การสร้างความแตกต่างของออนซอนคาเฟ่ และเป็นการส่งมอบคุณค่าให้แก่ผู้บริโภค โดยกลุ่มเป้าหมายของออนซอนคาเฟ่คือกลุ่มคนที่นิยมมาพักผ่อนที่ร้านคาเฟ่เป็นประจำ ทั้งเพศชายและหญิง อายุ 22-60 ปี ซึ่งเป็นกลุ่มวัยทำงานทุกช่วงอายุ เนื่องจากมีพฤติกรรมดื่มกาแฟเป็นประจำ เช่น ในช่วงเช้าก่อนทำงาน และช่วงบ่ายระหว่างพักกลางวัน และแม้แต่ช่วงวันหยุดสุดสัปดาห์ คนกลุ่มนี้ก็ยังมาที่คาเฟ่เพื่อบริโภคกาแฟ ทานอาหารและขนมต่าง ๆ ตลอดจนพักผ่อนและรับเอาบรรยากาศดี ๆ ภายในร้าน การวางกลยุทธ์ทางการตลาดจึงต้องเหมาะสมที่จะเข้าถึงกลุ่มเป้าหมาย ทั้งการทำตลาดออนไลน์ และออฟไลน์ รวมถึงการทำระบบสมาชิก Onzon Club ที่จะช่วยให้ลูกค้าและกิจการใกล้ชิดกันยิ่งขึ้น และสามารถสร้างยอดขายได้อย่างต่อเนื่องและยั่งยืน ทั้งนี้เมื่อทำการศึกษาและวิเคราะห์โอกาสทางการตลาด การวางแผนธุรกิจ และ การวิเคราะห์ทางการเงินต่าง ๆ เช่น ใช้มูลค่าปัจจุบันสุทธิ (Net Present Value: NPV) อัตราผลตอบแทนภายใน (Internal Rate of Return: IRR) และระยะเวลาคืนทุน (Payback period) แล้ว พบว่าธุรกิจออนซอนคาเฟ่ มีมูลค่าปัจจุบันสุทธิ (NPV) อยู่ที่ 2,690,708 บาท และมีอัตราผลตอบแทนภายใน (IRR) ที่ร้อยละ 80 สูงกว่าอัตราถัวเฉลี่ยของต้นทุนทางการเงิน (WACC) มีผลประกอบการที่ดี สามารถคืนทุนได้ภายใน 1.56 ปี แม้จะมีการเติบโตทีละน้อย แต่ด้วยเงินลงทุนที่ต่ำ ออนซอนคาเฟ่ จึงเป็นธุรกิจที่เหมาะสมในการลงทุน
DOI: 10.14457/tu.the.2022.309
title: แผนธุรกิจ วันโปรด The nostalgia experiences community & café

description: จากการเปลี่ยนแปลงโครงสร้างประชากรของประเทศไทย ที่อยู่ในระดับการก้าวเข้าสู่สังคมผู้สูงอายุ (Ageing Society) ส่งผลให้มูลค่าตลาดของผู้สูงอายุเติบโตอย่างต่อเนื่อง ในขณะเดียวกันวิถีการใช้ชีวิตของผู้สูงอายุในปัจจุบันก็มีการเปลี่ยนแปลงไปเช่นกัน โดยเฉพาะในกลุ่มผู้สูงอายุแบบแอคทีฟ (Active ageing) ที่มีอุปสงค์ในการพบปะ สังสรรค์ หรือเข้าร่วมกิจกรรมสันทนาการมากขึ้น ประกอบกับกระแสของแนวคิดแบบถวิลหาอดีต (Nostalgia) ที่ในปัจจุบันได้นำเข้ามาประยุกต์ใช้กับหลากหลายอุตสาหกรรม และจากการวิจัยพบว่าเป็นแนวคิดที่สามารถช่วยเติมเต็มความหมายชีวิต (Self-actualization) ให้กับกลุ่มผู้สูงอายุ และสามารถกระตุ้นการจับจ่ายให้กับผู้สูงอายุได้ จึงเป็นที่มาของธุรกิจ วันโปรด ที่เป็นธุรกิจคอมมูนิตี้และคาเฟ่ ที่ให้บริการการจัดกิจกรรมสันทนาการ รวมถึงเมนูอาหาร ของหวาน และเครื่องดื่ม ตามแนวคิดแบบถวิลหาอดีต ที่จะช่วยให้ผู้สูงอายุได้ออกมาทำกิจกรรมนอกบ้าน เข้าสังคม สนับสนุนการเป็นผู้สูงอายุแบบ Active ageing โดยจากการสัมภาษณ์เชิงลึกจะพบว่าผู้สูงอายุกลุ่มเป้าหมายส่วนใหญ่นั้นคำนึงถึงคอนเทนต์ที่น่าสนใจ ประสบการณ์ที่เหนือกว่าการรับชมแบบออนไลน์ รวมถึงการสร้างสังคมทั้งกับสมาชิกด้วยกันและพนักงาน เป็นหลักในการตัดสินใจเข้าร่วมกิจกรรม รวมถึงปัจจัยสำคัญคือ การเดินทางมาที่คอมมูนิตี้ เนื่องจากผู้สูงอายุส่วนใหญ่ไม่สะดวกในการเดินทางโดยขนส่งสาธารณะเช่น รถไฟฟ้า ส่วนใหญ่จะเดินทางโดยรถยนต์ทั้งขับเองและให้ญาติมาส่ง หรือ ต้องการให้มีบริการรับส่งถึงบ้านเป็นส่วนเสริม เพื่ออำนวยความสะดวกในการเดินทางและการจอดรถ ผู้ศึกษาได้ทำการศึกษาคู่แข่ง และจุดแข็งจุดอ่อน รวมถึงการตั้งเป้าหมายของกิจการเพื่อวางแผนกลยุทธ์ให้ครอบคลุมและสอดคล้องกัน ตั้งแต่ กลยุทธ์ทางการตลาด กลยุทธ์การดำเนินงาน กลยุทธ์ด้านบุคคล และกลยุทธ์ทางด้านการเงิน เพื่อสร้างความได้เปรียบในการแข่งขัน (Competitive Advantage) ให้กับกิจการ จากการวิเคราะห์กลยุทธ์ทางการเงิน เพื่อประเมินความคุ้มค่าในการลงทุน โดยใช้กรอบเวลา 5 ปี ในการประมาณการ พบว่า มูลค่าปัจจุบันสุทธิ (NPV) เป็นบวก โดยมีค่า 9.70 ล้านบาท อัตราผลตอบแทนภายใน (IRR) มากกว่าต้นทุนทางการเงินถัวเฉลี่ย (WACC) โดยมีค่าร้อยละ 52 และ สามารถคืนทุนได้ภายในระยะเวลา 3.90 ปี ซึ่งสามารถบรรลุเป้าหมายทางการเงินที่วางไว้ได้ รวมถึงได้มีการเตรียมแผนสำหรับรองรับเหตุการณ์ฉุกเฉินที่มีโอกาสเกิดขึ้น เพื่อลดความเสี่ยงในการดำเนินธุรกิจ เพื่อให้สามารถดำเนินกิจการ วันโปรด ได้อย่างราบรื่นและประสบความสำเร็จมากที่สุด
DOI: 10.5281/zenodo.8104911
title: 16807 thoracolumbar osteo-ligamentous spine virtual FE input files (part-10: model 9289 to 10289)

description: <em><strong>16807 thoracolumbar osteo-ligamentous spine virtual FE input files (part-10: model 9289 to 10289)</strong></em> 16807 FE input files representing thoracolumbar spine hexahedral models, including point coordinates. To reduce the size of shared virtual finite element (FE) models, only point coordinates are shared here. The mean FE input file "Mean_Model (Template).inp" is also shared, which includes point coordinates, mesh connectivity IDs, and element sets. To generate virtual FE input files for any of the 16807 models, the corresponding shared point coordinates can be replaced into the mean FE input file (Mean_Model (Template).inp). Mesh connectivity IDs, and element sets are the same in all of FE input files. Mean FE input file includes vertebras and IVDs hexahedral meshes; pelvis, sacrum, and the femoral head triangulated meshes; and ligaments. Each point coordinate file is almost 39MB. An excel file: "Descriptive_List (16807_FE_virtual_models).xlsx" reporting measured spinopelvic parameters for 16807 virtual FE hexahedral models. The Excel file includes measured spinopelvic parameters (PI, PT, SS, LL, LL-PI, GT, RPV, RLL, LDI, RSA, TPA, and scoliosis cobb angle), GAP and IVD centric thickness for FE virtual cohort. Model ID in the excel file is correspondent to the model’s name. One video file: "how_to_replace_point_coordinates.mp4". It shows how you can replace point coordinates here to the mean FE input file "Mean_Model (Template).inp" in order to generate specific FE input file. <em><strong>Notes:</strong></em> 1- Model number in "Descriptive_List (16807_FE_virtual_models).xlsx" is correspondent to the same model number in the 16807 stereolithography (stl) files (.stl extension) representing the virtual thoracolumbar spine triangulated meshes (DOI: 10.5281/zenodo.7715658; stl.part01.rar to stl.part09.rar). 2-These point coordinates are sampled by combining the first 5 shape modes of the morphed-mesh statistical shape model in which each shape mode is discretized into 7 standard deviations: -3, -2, -1, 0, 1, 2, 3. 3- Generated FE inp files can be opened by Abaqus 2019 and later. Any other FE software which supports .inp extension also can open the files. <em><strong>Developed by: </strong></em>Morteza Rasouligandomani (Ph.D. student in biomedical engineering, Pompeu Fabra university, BCN Med-Tech group, DTIC department, Barcelona, Spain). Email contact: morteza.rasouli@upf.edu
description: All the data are protected by UPF. Intellectual property of these data is UPF.
DOI: 10.5281/zenodo.8104910
title: 16807 thoracolumbar osteo-ligamentous spine virtual FE input files (part-10: model 9289 to 10289)

description: <em><strong>16807 thoracolumbar osteo-ligamentous spine virtual FE input files (part-10: model 9289 to 10289)</strong></em> 16807 FE input files representing thoracolumbar spine hexahedral models, including point coordinates. To reduce the size of shared virtual finite element (FE) models, only point coordinates are shared here. The mean FE input file "Mean_Model (Template).inp" is also shared, which includes point coordinates, mesh connectivity IDs, and element sets. To generate virtual FE input files for any of the 16807 models, the corresponding shared point coordinates can be replaced into the mean FE input file (Mean_Model (Template).inp). Mesh connectivity IDs, and element sets are the same in all of FE input files. Mean FE input file includes vertebras and IVDs hexahedral meshes; pelvis, sacrum, and the femoral head triangulated meshes; and ligaments. Each point coordinate file is almost 39MB. An excel file: "Descriptive_List (16807_FE_virtual_models).xlsx" reporting measured spinopelvic parameters for 16807 virtual FE hexahedral models. The Excel file includes measured spinopelvic parameters (PI, PT, SS, LL, LL-PI, GT, RPV, RLL, LDI, RSA, TPA, and scoliosis cobb angle), GAP and IVD centric thickness for FE virtual cohort. Model ID in the excel file is correspondent to the model’s name. One video file: "how_to_replace_point_coordinates.mp4". It shows how you can replace point coordinates here to the mean FE input file "Mean_Model (Template).inp" in order to generate specific FE input file. <em><strong>Notes:</strong></em> 1- Model number in "Descriptive_List (16807_FE_virtual_models).xlsx" is correspondent to the same model number in the 16807 stereolithography (stl) files (.stl extension) representing the virtual thoracolumbar spine triangulated meshes (DOI: 10.5281/zenodo.7715658; stl.part01.rar to stl.part09.rar). 2-These point coordinates are sampled by combining the first 5 shape modes of the morphed-mesh statistical shape model in which each shape mode is discretized into 7 standard deviations: -3, -2, -1, 0, 1, 2, 3. 3- Generated FE inp files can be opened by Abaqus 2019 and later. Any other FE software which supports .inp extension also can open the files. <em><strong>Developed by: </strong></em>Morteza Rasouligandomani (Ph.D. student in biomedical engineering, Pompeu Fabra university, BCN Med-Tech group, DTIC department, Barcelona, Spain). Email contact: morteza.rasouli@upf.edu
description: All the data are protected by UPF. Intellectual property of these data is UPF.
DOI: 10.14457/tu.the.2022.310
title: ปัจจัยที่มีผลต่อความตั้งใจซื้อรถยนต์ไฟฟ้าแบรนด์จีน สำหรับผู้บริโภคในเขตกรุงเทพมหานครและปริมณฑล

description: งานวิจัยนี้มีวัตถุประสงค์ในการศึกษาปัจจัยที่มีผลต่อความตั้งใจซื้อรถยนต์ไฟฟ้า แบรนด์จีน โดยใช้กรอบแนวคิดจาก ทฤษฎีพฤติกรรมตามแผน (Theory of Planned Behaviour) และทฤษฎีคุณค่าตราสินค้า (Brand Equity) ได้แก่ ปัจจัยด้านทัศนคติต่อสิ่งแวดล้อม ปัจจัยด้านการคล้อยตามกลุ่มอ้างอิง ปัจจัยด้านผลประโยชน์ทางการเงิน ปัจจัยด้านการตระหนักถึงโครงสร้างพื้นฐานและนโยบายภาครัฐ ปัจจัยด้านการรับรู้แบรนด์ ปัจจัยด้านการรับรู้คุณภาพ ปัจจัยด้านการเชื่อมโยงตราสินค้า และ ปัจจัยด้านความภัคดีต่อตราสินค้า รวมถึงยังศึกษา ปัจจัยจากลักษณะประชากรศาสตร์ ในเรื่อง เพศ อายุ ระดับการศึกษา และ รายได้เฉลี่ยต่อเดือน เพื่อให้ทราบถึงปัจจัยที่ส่งผลต่อการตัดสินใจซื้อรถยนต์ไฟฟ้าแบรนด์จีนในปัจจุบัน และสามารถใช้ประกอบการกำหนด กลยุทธ์ทางธุรกิจให้กับบริษัทหรือธุรกิจที่เกี่ยวข้องได้ โดยกลุ่มประชากรที่ใช้ในงานวิจัยนี้ คือ ผู้บริโภคที่อาศัยอยู่ในเขตกรุงเทพมหานครและปริมณฑลที่มีอายุระหว่าง 25 ถึง 55 ปี ซึ่งมีความสนใจที่จะซื้อหรือครอบครองรถยนต์ไฟฟ้าแบรนด์จีน โดยใช้วิธีในการสำรวจด้วยแบบสอบถามและมีจำนวนข้อมูลแบบสอบถามที่สมบูรณ์ทั้งสิ้น 411 ชุด ผลการวิจัย พบว่า ปัจจัยที่ส่งผลต่อความตั้งใจซื้อรถยนต์ไฟฟ้าแบรนด์จีน คือ ปัจจัยด้านการรับรู้คุณภาพ การเชื่อมโยงและความภักดีต่อแบรนด์ ปัจจัยด้านการตระหนักถึงโครงสร้างพื้นฐาน นโยบายภาครัฐและตราสินค้า และ ปัจจัยด้านทัศนคติต่อสิ่งแวดล้อม ส่วนปัจจัยด้าน การคล้อยตามกลุ่มอ้างอิง และ ปัจจัยด้านประโยชน์ทางด้านการเงิน ไม่ส่งผลต่อความตั้งใจซื้อรถยนต์ไฟฟ้าแบรนด์จีน ของกลุ่มตัวอย่าง ในส่วนลักษณะทางประชากรศาสตร์ ผลการวิจัยพบว่า ปัจจัยด้าน รายได้เฉลี่ยต่อเดือนที่แตกต่างกัน ส่งผลต่อความตั้งใจซื้อรถยนต์ไฟฟ้าแบรนด์จีนของผู้บริโภคในเขตกรุงเทพมหานครและปริมณฑลต่างกัน ส่วนปัจจัยด้าน เพศ อายุ ระดับการศึกษา ส่งผลต่อความตั้งใจซื้อรถยนต์ไฟฟ้าแบรนด์จีนไม่ต่างกัน
DOI: 10.14457/tu.the.2022.311
title: ปัจจัยที่มีผลต่อการตัดสินใจบริโภคอาหาร plant based food ในเขตกรุงเทพมหานครและปริมณฑล

description: ปัจจุบันโลกกำลังเผชิญกับภาวะโลกร้อนซึ่งความร้อนยิ่งทวีความรุนแรงเพิ่มขึ้น ส่งผลกระทบต่อระบบนิเวศน์ ตลอดจนการลดลงของธารน้ำแข็ง ซึ่งปัญหาเหล่านี้ เกิดจากพฤติกรรมของมนุษย์ รวมไปถึงการผลิตอาหารที่เป็นสาเหตุที่ก่อให้เกิดการปล่อยก๊าซคาร์บอนไดออกไซด์ ก๊าซเรือนกระจก ก๊าซมีเทน โดยมากกว่าครึ่งของการปล่อยก๊าซเรือนกระจกมาจากการผลิตผลิตภัณฑ์ที่ทำมาจากเนื้อสัตว์ การเลี้ยงสัตว์แบบปล่อยทุ่งก็เป็นปัจจัยที่ส่งผลให้พื้นที่ป่าลดลง ซึ่งจากสาเหตุและปัญหาต่าง ๆ ประกอบกับนวัตกรรมวิทยาศาสตร์เทคโนโลยีด้านอาหารได้มีการพัฒนาอาหารกลุ่มทางเลือกเพื่อตอบโจทย์ความมั่นคงทางอาหารและลดปัญหาภาวะโลกร้อน โดยมีการใส่องค์ประกอบของสารต่าง ๆ มีรสและเนื้อสัมผัสเหมือนกับผลิตภัณฑ์ที่ทำมาจากเนื้อสัตว์ที่เรียกว่า ผลิตภัณฑ์อาหารจากพืช (Plant Based Food ) โดยอาหารจากพืช (Plant Based Food) เป็นเทรนด์อาหารที่กำลังได้รับความนิยม เนื่องจากผู้บริโภคหันมาใส่ใจในการดูแลรักษาสุขภาพมากขึ้น รวมถึงแนวโน้มการเติบโตของอุตสาหกรรมอาหาร Plant Based Food ที่มีความเติบโตอย่างน่าสนใจ งานวิจัยนี้มีวัตถุประสงค์เพื่อศึกษาปัจจัยที่มีผลต่อการตัดสินใจบริโภคอาหาร Plant Based Food ของผู้บริโภคในเขตกรุงเทพมหานครและปริมณฑล โดยใช้ปัจจัยส่วนประสมทางการตลาด 7 ปัจจัย ประกอบด้วย ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านการส่งเสริมการตลาด ปัจจัยด้านบุคคล ปัจจัยด้านกระบวนการ และปัจจัยด้านกายภาพ รวมถึงปัจจัยด้านทัศนคติและลักษณะทางประชากรศาสตร์ ได้แก่ เพศ อายุ และรายได้เฉลี่ยต่อเดือน เพื่อทราบถึงปัจจัยที่มีอิทธิพลต่อการบริโภคอาหาร Plant Based Food ของผู้บริโภคในเขตกรุงเทพมหานครและปริมณฑล เพื่อนำข้อมูลและผลการวิจัยมาเป็นข้อมูลในการตัดสินใจ วางแผน ปรับปรุง พัฒนาผลิตภัณฑ์ เพื่อตอบสนองความต้องการของผู้บริโภคและให้ผู้บริโภคเกิดความพึงพอใจสูงสุด โดยประชากรที่ใช้ทำการศึกษา คือ ผู้บริโภคที่เคยบริโภคอาหาร Plant Based Food และอาศัยอยู่ในเขตกรุงเทพมหานครและปริมณฑล โดยทำการสำรวจและเก็บข้อมูลผ่านแบบสอบถาม จำนวน 439 ชุด ผลการวิจัยพบว่า ปัจจัยที่มีอิทธิพลต่อการบริโภคอาหาร Plant Based Food ของผู้บริโภคในเขตกรุงเทพมหานครและปริมณฑล มีทั้งหมด 7 ปัจจัย ได้แก่ ปัจจัยด้านการส่งเสริมการตลาด ปัจจัยด้านบุคคล ปัจจัยด้านช่องทางการจัดจำหน่ายและราคาอาหารใกล้เคียงกับราคาอาหารทั่วไป ปัจจัยด้านการซื้อและโฆษณาทางออนไลน์ ปัจจัยด้านความหลากหลายของผลิตภัณฑ์ ปัจจัยด้านบรรจุภัณฑ์และช่องทางการชำระค่าสินค้าและปัจจัยด้านมนุษยสัมพันธ์ ปัจจัยด้านทัศนคติในเรื่องการบริโภคอาหาร Plant Based Food เพื่อสุขภาพที่ดีและอาหาร Plant Based Food มีการรับรองคุณภาพผลิตภัณฑ์มาตรฐานมีผลต่อการตัดสินใจบริโภคอาหาร Plant Based ของผู้บริโภคในเขตกรุงเทพมหานครและปริมณฑล สำหรับส่วนของลักษณะทางประชากรศาสตร์ พบว่าผู้บริโภคที่มีอายุและรายได้เฉลี่ยต่อเดือนที่แตกต่างกัน จะมีระดับการตัดสินใจบริโภคอาหาร Plant Based Food ที่แตกต่างกัน โดยผู้บริโภคที่มีอายุไม่เกิน 24 ปี และ ผู้บริโภคที่มีรายได้เฉลี่ยต่อเดือน 30,001-40,000 บาท จะมีค่าเฉลี่ยของระดับการตัดสินใจบริโภคอาหาร Plant Based Food มากกว่าผู้บริโภคในกลุ่มอื่น ขณะที่ผู้บริโภคที่มีเพศแตกต่างกัน จะมีระดับการตัดสินใจบริโภคอาหาร Plant Based Food ที่ไม่แตกต่างกัน
DOI: 10.14457/tu.the.2022.312
title: พฤติกรรมและปัจจัยที่ส่งผลต่อการตัดสินใจซื้ออาหารปรุงสำเร็จแช่แข็งพร้อมทานของกลุ่มคนรักสุขภาพ generation Y

description: งานวิจัยนี้มีวัตถุประสงค์เพื่อศึกษาถึงพฤติกรรมการดูแลสุขภาพและปัจจัยส่วนประสมทางการตลาดที่ส่งผลต่อการตัดสินใจซื้ออาหารปรุงสำเร็จแช่แข็งพร้อมทานของกลุ่มคนรักสุขภาพที่อยู่ในช่วงอายุ Generation Y โดยขอบเขตของงานวิจัยและกลุ่มตัวอย่าง คือ การศึกษาพฤติกรรมการดูแลสุขภาพ การรับประทานและเลือกซื้ออาหารปรุงสำเร็จแช่แข็งพร้อมทานของกลุ่มตัวอย่างที่เป็นคนรักสุขภาพ มีอายุระหว่าง 25-39 ปี หรือกลุ่ม Generation Y เชื้อชาติไทยและอาศัยอยู่ในประเทศไทย ซึ่งมีการติดตามหรือเป็นสมาชิกใน Social Media ไม่ว่าจะเป็น Facebook Group, YouTube, Instagram ที่มีข้อมูลและกิจกรรมเกี่ยวกับการดูแลรักษาสุขภาพ ไม่ว่าจะเป็นการเลือกรับประทานอาหาร การออกกำลังกายหรือการบำรุงรักษาด้วยวิธีอื่น ๆ จำนวนทั้งหมด 10 คน ในส่วนของพฤติกรรมการบริโภคอาหารปรุงสำเร็จแช่แข็งพร้อมทานจะศึกษาจากรูปแบบการดูแลสุขภาพและปัจจัยส่วนประสมทางการตลาด โดยจะกำหนดด้วยความถี่ในการบริโภคอย่างน้อย 2-3 ครั้งขึ้นไปต่อเดือนโดยไม่จำกัดตรายี่ห้อ เพื่อนำมาวิเคราะห์อิทธิพลที่มีต่อพฤติกรรมและกระบวนการตัดสินใจซื้อของกลุ่มตัวอย่างและเสนอข้อมูลพฤติกรรมของกลุ่มตัวอย่างแก่ผู้ประกอบการธุรกิจอาหารเพื่อนำไปปรับใช้ในการวางกลยุทธ์ส่วนประสมทางการตลาดของสินค้าและตรายี่ห้อ ผลการวิจัยครั้งนี้พบว่า นอกเหนือจากปัจจัยด้านบุคคลที่เป็นขอบเขตการกำหนดกลุ่มตัวอย่างเบื้องต้น ยังมีปัจจัยด้านบุคคลอื่น ๆ ที่ส่งผลต่อพฤติกรรมการดูแลสุขภาพประกอบด้วย อาชีพ ลักษณะครอบครัวและลักษณะที่พักอาศัย โดยรูปแบบการดูแลสุขภาพที่ส่งผลต่อการรับประทานและเลือกซื้ออาหารปรุงสำเร็จแช่แข็งพร้อมทานของกลุ่มตัวอย่าง ได้แก่ การรับประทานอาหารเพื่อสุขภาพและการออกกำลังกาย ซึ่งการรับประทานอาหารเพื่อสุขภาพของกลุ่มตัวอย่างมี 4 ประเภทหลัก ได้แก่ อาหารคีโต อาหารคลีน อาหารมังสวิรัติและอาหารเฉพาะโรค ในขณะเดียวกันการรับประทานอาหารเพื่อสุขภาพยังส่งผลต่อการออกกำลังกายของกลุ่มตัวอย่างโดยมีวัตถุประสงค์ที่แตกต่างกันออกไป ไม่ว่าจะเป็นการเสริมสร้างสุขภาพร่างกายให้แข็งแรง การสร้างกล้ามเนื้อ/กระชับสัดส่วนและการลดน้ำหนัก นอกจากพฤติกรรมการดูแลสุขภาพแล้ว อีกปัจจัยสำคัญที่ส่งผลต่อการรับประทานและเลือกซื้ออาหารปรุงสำเร็จแช่แข็งพร้อมทานของกลุ่มตัวอย่าง คือ ปัจจัยส่วนประสมทางการตลาดทั้ง 4 ด้าน ได้แก่ ด้านสินค้าและบริการ ด้านราคา ด้านช่องทางการจัดจำหน่ายและด้านการส่งเสริมการตลาด จากการเก็บรวบรวมข้อมูลปัจจัยส่วนประสมในแต่ละด้าน พบว่าปัจจัยด้านสินค้าและบริการเป็นปัจจัยสำคัญที่ส่งผลต่อการตัดสินใจซื้ออาหารปรุงสำเร็จแช่แข็งพร้อมทานและยังส่งผลต่อส่วนประสมทางการตลาดด้านอื่น ๆ ทั้ง 3 ด้านอีกด้วย กล่าวคือเกณฑ์การยอมรับในระดับราคาสินค้าและการเลือกซื้อสินค้าขึ้นอยู่กับคุณค่าจากประโยชน์หลัก คุณภาพ ปริมาณ/ขนาดบรรจุภัณฑ์ของสินค้า ในขณะที่รูปแบบสินค้าที่แตกต่างกันในแต่ละช่องทางจัดจำหน่ายส่งผลให้กลุ่มตัวอย่างเลือกซื้อสินค้าในแต่ละช่องทางต่างกัน ส่วนการเลือกเครื่องมือในด้านการส่งเสริมการตลาดจำเป็นต้องเข้าใจความต้องการในด้านสินค้าและบริการของผู้บริโภค เพื่อให้กลยุทธ์การส่งเสริมการตลาดที่เลือกใช้เกิดประสิทธิผลสูงสุด ผู้วิจัยหวังเป็นอย่างยิ่งว่าข้อมูลเกี่ยวกับพฤติกรรมและปัจจัยต่าง ๆ ที่ส่งผลต่อการตัดสินใจของกลุ่มตัวอย่างในงานวิจัยนี้จะสามารถสร้างประโยชน์ให้กับผู้ประกอบการธุรกิจอาหารในการนำข้อมูลที่ได้ไปใช้พิจารณาและวิเคราะห์กลยุทธ์ทางการตลาดสำหรับสินค้าและตรายี่ห้อ เพื่อสร้างกลยุทธ์ที่สอดรับกับความต้องการผู้บริโภคได้สูงสุดและมีความได้เปรียบในการแข่งขันเชิงธุรกิจ
DOI: 10.14457/tu.the.2022.313
title: ปัจจัยที่มีผลต่อการตัดสินใจเลือกใช้บัตรเครดิตธนาคารกสิกรไทยของลูกค้าในเขตกรุงเทพฯ และปริมณฑล

description: บัตรเครดิตในปัจจุบันเปรียบเสมือนสื่อกลางในการแลกเปลี่ยนการซื้อสินค้าและบริการกันระหว่างผู้ซื้อและผู้ขาย ทำให้บัตรเครดิตถูกใช้กันอย่างแพร่หลายมากขึ้นในปัจจุบันในทั่วโลก ไม่เพียงแต่การใช้เพื่อการซื้อสินค้าและบริการได้อย่างเดียว รวมไปถึงใช้เพื่อการรับสิทธิประโยชน์ที่ร่วมกับพันธมิตรต่าง ๆ มากขึ้นของสถาบันการเงิน ซึ่งในปัจจุบันทั้งสถาบันการเงินที่เป็นธนาคารพาณิชย์และสถาบันการเงินที่ไม่ใช่ธนาคารพาณิชย์ (Non-Bank) ต่างออกผลิตภัณฑ์บัตรเครดิตขึ้นมามากมายเพื่อแย่งชิงส่วนแบ่งทางการตลาด และแย่งชิงลูกค้าระหว่างกันอย่างดุเดือด ซึ่งต่างจากในอดีตที่บัตรเครดิตมีจำนวนไม่มากและยังไม่ถูกใช้กันอย่างแพร่หลายเท่ากับปัจจุบัน ทำให้แต่ละสถาบันการเงินต่างออกผลิตภัณฑ์บัตรเครดิต รวมถึงการออกรายการส่งเสริมการขายขึ้นมาเพื่อกระตุ้นความต้องการที่แตกต่างกันออกไป เพื่อแย่งชิงลูกค้าระหว่างกัน โดยในปัจจุบันแนวโน้มทิศทางจำนวนบัตรเครดิต และปริมาณการใช้งานบัตรเครดิตมีแนวโน้มเติบโตเพิ่มสูงขึ้นอย่างต่อเนื่องทุกปี จึงทำให้แต่ละสถาบันการเงินต่างต้องศึกษากลยุทธ์ แนวทางเพื่อการรักษาฐานลูกค้าในปัจจุบัน และสร้างฐานลูกค้าใหม่ ๆ นำไปสู่การสร้างการเติบโตให้กับธุรกิจของสถาบันการเงินอย่างรัดกุม รอบคอบ เกิดประโยชน์สูงสุดและตอบโจทย์ต่อความต้องการของลูกค้าได้อย่างแท้จริง งานวิจัยฉบับนี้มีวัตถุประสงค์เพื่อศึกษาปัจจัยด้านประชากรศาสตร์ ได้แก่ อายุ อาชีพ รายได้เฉลี่ยต่อเดือน รวมไปถึงปัจจัยส่วนประสมทางการตลาด ประกอบไปด้วย ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการให้บริการ ปัจจัยด้านการส่งเสริมการตลาด ปัจจัยด้านบุคลากร ปัจจัยด้านกระบวนการ ปัจจัยด้านลักษณะทางกายภาพ และปัจจัยการยอมรับเทคโนโลยีเพื่อมาใช้ศึกษาปัจจัยที่มีผลต่อการตัดสินใจเลือกใช้บัตรเครดิตธนาคารกสิกรไทยของลูกค้าในเขตกรุงเทพฯ และปริมณฑล โดยผู้วิจัยนำปัจจัยเหล่านี้มาประกอบเป็นงานวิจัยเพื่อศึกษาถึงแนวโน้มการตัดสินใจเลือกใช้บัตรเครดิตธนาคารกสิกรไทย ซึ่งจะนำผลการวิจัยที่ได้ไปวางแผนกลยุทธ์สำหรับธุรกิจบัตรเครดิตให้กับธนาคาร เพื่อปรับเปลี่ยนแนวทางการทำงานให้สอดคล้องเชื่อมโยงไปกับความต้องการของลูกค้าเพื่อตอบสนองความต้องการของลูกค้าให้เกิดประโยชน์สูงสุด รวมไปถึงการแย่งชิงส่วนแบ่งทางการตลาดเพื่อสร้างความสามารถในการทำกำไร และสร้างความได้เปรียบทางการแข่งขันให้กับธุรกิจบัตรเครดิตของธนาคาร ซึ่งจากการเก็บข้อมูลที่ได้จากแบบสอบถามที่ผ่านการคัดกรองแล้วเป็นจำนวนทั้งสิ้น 408 ชุด ผลการวิจัยพบว่า ปัจจัยด้านประชากรศาสตร์ ได้แก่ ปัจจัยด้านอายุ อาชีพ รายได้เฉลี่ยต่อเดือนที่แตกต่างกันมีผลต่อการตัดสินใจเลือกใช้บัตรเครดิตของธนาคารกสิกรไทยไม่แตกต่างกัน และปัจจัยส่วนประสมทางการตลาด (7P’s) ซึ่งได้แก่ ปัจจัยด้านความน่าเชื่อถือของธนาคาร ปัจจัยด้านการส่งเสริมการตลาด ปัจจัยด้านกระบวนการให้บริการ ส่งผลต่อการตัดสินใจเลือกใช้บัตรเครดิตธนาคารกสิกรไทย และปัจจัยการยอมรับเทคโนโลยี ซึ่งได้แก่ ปัจจัยด้านความปลอดภัยและความง่ายในการใช้งาน โดยปัจจัยที่ได้ทำการวิจัย มีค่าที่ระดับนัยสำคัญทางสถิติ 0.05 ส่งผลต่อการตัดสินใจเลือกใช้บัตรเครดิตธนาคารกสิกรไทยของลูกค้าในเขตกรุงเทพฯ และปริมณฑล